2007R1445 — SL — 05.08.2015 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA (ES) št. 1445/2007 EVROPSKEGA PARLAMENTA IN SVETA z dne 11. decembra 2007 o uvedbi skupnih pravil za zagotavljanje osnovnih informacij o paritetah kupne moči ter za njihov izračun in diseminacijo (Besedilo velja za EGP) (UL L 336 20.12.2007, str. 1)

spremenjena z:









▼B

UREDBA (ES) št. 1445/2007 EVROPSKEGA PARLAMENTA IN SVETA

z dne 11. decembra 2007

o uvedbi skupnih pravil za zagotavljanje osnovnih informacij o paritetah kupne moči ter za njihov izračun in diseminacijo

(Besedilo velja za EGP)







EVROPSKI PARLAMENT IN SVET EVROPSKE UNIJE STA – ob upoštevanju Pogodbe o ustanovitvi Evropske skupnosti in zlasti člena 285(1) Pogodbe, ob upoštevanju predloga Komisije, ob upoštevanju mnenja Evropskega ekonomsko-socialnega odbora ( 1 ), v skladu s postopkom, določenim v členu 251 Pogodbe ( 2 ), ob upoštevanju naslednjega: (1) Za zagotovitev neposredne primerjave bruto domačega proizvoda (BDP) v smislu obsega med državami članicami mora Skupnost nujno poznati paritete kupne moči (v nadaljevanju „PKM“), ki odpravljajo razlike v ravneh cen med državami članicami. (2) PKM Skupnosti morajo biti izračunane na osnovi usklajene metodologije v skladu z Uredbo Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti ( 3 ), ki določa okvir za pripravo nacionalnih računov v državah članicah. (3) Države članice se spodbuja k zbiranju podatkov za regionalne PKM. (4) Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ( 4 ) določa, da so do dodelitve sredstev iz strukturnih skladov v okviru cilja konvergence upravičene regije, ki ustrezajo stopnji 2 skupne klasifikacije statističnih teritorialnih enot v smislu Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) ( 5 ). BDP na prebivalca teh regij, merjen v PKM in izračunan na podlagi podatkov Skupnosti za obdobje 2000–2002, znaša manj kakor 75 % povprečja BDP EU-25 za isto referenčno obdobje. Če ni regionalnih PKM, bi morale služiti nacionalne PKM za oblikovanje seznama regij, ki bi lahko bile upravičene do podpore iz strukturnih skladov. Nacionalni PKM se lahko uporabijo tudi za določitev zneska sredstev, ki se dodelijo posamezni regiji. (5) Uredba (ES) št. 1083/2006 določa, da so do dodelitve sredstev iz Kohezijskega sklada upravičene države članice, katerih bruto nacionalni dohodek (BND) na prebivalca, merjen v PKM in izračunan na podlagi podatkov Skupnosti za obdobje 2001–2003, znaša manj kakor 90 % povprečja BND EU-25 in ki imajo program za izpolnitev pogojev gospodarske konvergence iz člena 104 Pogodbe. (6) Člen 1 Priloge XI Kadrovskih predpisov za uradnike Evropskih skupnosti, določenih v Uredbi (EGS, Euratom, ESPJ) št. 259/68 ( 6 ), v nadaljevanju „Kadrovski predpisi“, določa, da Komisija (Eurostat) za pregled iz člena 65(1) Kadrovskih predpisov vsako leto pred koncem oktobra pripravi poročilo o spremembah stroškov življenja v Bruslju, gospodarskih paritetah med Brusljem in nekaterimi kraji v državah članicah ter spremembah kupne moči plač v nacionalnih javnih upravah centralne oblasti. (7) Komisija (Eurostat) že zbira prostovoljno vsako leto osnovne informacije o PKM držav članic. To zbiranje je v državah članicah postalo ustaljena praksa. Vendar je potreben pravni okvir za trajno razvijanje, izračunavanje in razširjanje PKM. (8) Še naprej bi bilo treba redno zagotavljati predhodne rezultate, kot je bilo v navadi do zdaj, da bodo na voljo najnovejši možni podatki. (9) Ukrepe, potrebne za izvajanje te uredbe, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil ( 7 ). (10) Zlasti bi bilo treba Komisiji podeliti pooblastila, da posodobi opredelitve, prilagodi osnovne postavke v Prilogi II in opredeli seznam kvalitativnih meril. Ker so ti ukrepi splošnega obsega in so namenjeni spreminjanju nebistvenih določb te uredbe, z dodajanjem novih nebistvenih določb, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES. (11) Ker cilja te uredbe, in sicer oblikovanja skupnih pravil za zagotavljanje osnovnih informacij o PKM ter za njihov izračun in razširjanje, države članice same ne morejo zadovoljivo doseči, in ker ta cilj laže doseže Skupnost, Skupnost lahko sprejme ukrepe v skladu z načelom subsidiarnosti iz člena 5 Pogodbe. V skladu z načelom sorazmernosti iz navedenega člena ta uredba ne presega okvira, ki je potreben za dosego tega cilja. (12) Opravljeno je bilo posvetovanje z Odborom za statistični program, ustanovljenim s Sklepom Sveta 89/382/EGS, Euratom ( 8 ), v skladu s členom 3 navedenega sklepa – ob upoštevanju naslednjega: SPREJELA NASLEDNJO UREDBO:







Člen 1

Cilj

Cilj te uredbe je vzpostavitev skupnih pravil za zagotavljanje osnovnih informacij o PKM ter za njihov izračun in razširjanje.

Člen 2

Področje uporabe

1. Osnovne informacije, ki jih je treba zagotoviti, so podatki, potrebni za izračun in zagotovitev kakovosti PKM.

Navedene osnovne informacije vključujejo cene, izdatkovne uteži BDP in druge podatke iz Priloge I.

Podatki se zbirajo najmanj tako pogosto, kakor je predvideno v Prilogi I. Pogostejše zbiranje podatkov se izvede le v izjemnih in upravičenih okoliščinah.

2. PKM se izračunajo na podlagi nacionalnih letnih povprečnih cen blaga in storitev z uporabo osnovnih informacij glede na ekonomsko ozemlje držav članic, kakor je predvideno z Evropskim sistemom nacionalnih in regionalnih računov (v nadaljevanju „ESR 95“).

3. PKM se izračunajo po osnovnih kategorijah, kakor so navedene v Prilogi II, v skladu z ustreznimi klasifikacijami, opredeljenimi v Uredbi (ES) št. 2223/96.

Člen 3

Opredelitev pojmov

V tej uredbi se uporabljajo naslednje opredelitve pojmov:

(a) „Paritete kupne moči“ („PKM“) pomeni prostorske deflatorje in pretvornike valut, ki odpravljajo učinke razlik v cenah med državami članicami in tako omogočajo primerjavo komponent BDP glede na obseg in primerjavo cen.

(b) „Standard kupne moči“ („SKM“) pomeni umetno skupno referenčno enoto valute, ki se v Evropski uniji uporablja za izražanje obsega gospodarskih agregatov za namen prostorske primerjave tako, da se odpravijo razlike v ravneh cen med državami članicami.

(c) „Cene“ pomeni kupčeve cene, ki jih plača končni potrošnik.

(d) „Izdatkovne uteži“ pomeni deleže komponent izdatkov BDP v tekočih cenah.

(e) „Osnovna kategorija“ pomeni najnižjo stopnjo agregacije dobrin pri razčlenitvi BDP, za katere se izračunajo paritete.

(f) „Dobrine“ pomeni blago ali storitve, natančno opredeljene za uporabo pri opazovanju cen.

(g) „Dejanske in pripisane najemnine“ imajo pomen, opredeljen v Uredbi Komisije (ES) 1722/2005 ( 9 ).

(h) „Sredstva za zaposlene“ imajo pomen, opredeljen v Uredbi Sveta (ES) št. 2223/96.

(i) „Časovni prilagoditveni faktorji“ pomeni faktorje, ki se uporabljajo za prilagoditev povprečnih cen, pridobljenih v času raziskovanja, letnim povprečnim cenam.

(j) „Prostorski prilagoditveni faktorji“ pomeni faktorje, ki se uporabljajo za prilagoditev povprečnih cen, pridobljenih iz ene ali več lokacij znotraj ekonomskega ozemlja države članice, nacionalnim povprečnim cenam.

(k) „Reprezentativne dobrine“ pomeni dobrine, ki spadajo ali se štejejo, da spadajo, glede na relativne skupne izdatke znotraj osnovne kategorije, med najpomembnejše dobrine, kupljene na nacionalnih trgih.

(l) „Indikatorji reprezentativnosti“ pomeni označevalce ali druge indikatorje, ki opredeljujejo dobrine, ki so jih države članice izbrale kot reprezentativne.

(m) „Enaka reprezentativnost“ pomeni zahtevano lastnost sestave seznama dobrin za osnovno kategorijo, ki omogoča, da lahko vsaka država članica zagotovi cene takšnega števila reprezentativnih izdelkov, ki ustreza heterogenosti izdelkov in cen, zajetih z osnovno kategorijo, in izdatkom za osnovno kategorijo.

(n) „Tranzitiven“ pomeni lastnost, da neposredna primerjava med katerima koli dvema državama članicama vodi k istemu rezultatu kot posredna primerjava prek katere koli druge države članice.

(o) „Napaka“ pomeni uporabo nepravilnih osnovnih informacij ali neustrezno uporabo postopka izračuna.

(p) „Referenčno leto“ pomeni koledarsko leto, na katero se nanašajo določeni letni rezultati.

(q) „Nespremenljivost“ pomeni, da se PKM med prvotno skupino držav članic, potem ko so rezultati prvotno izračunani za skupino držav članic, nato pa za širšo skupino držav članic, kljub temu ohranijo.

Člen 4

Vloge in odgovornosti

1. Komisija (Eurostat) je odgovorna za:

(a) koordinacijo zagotavljanja osnovnih informacij;

(b) izračun in objavo PKM;

(c) zagotavljanje kakovosti PKM v skladu s členom 7;

(d) razvijanje in posredovanje metodologije v posvetovanju z državami članicami;

(e) zagotovitev možnosti državam članicam, da izrazijo pripombe na rezultate PKM pred objavo, in da se upoštevajo takšne pripombe; in

(f) pripravo in razširjanje metodološkega priročnika iz točke 1.1 Priloge I.

2. Države članice pri zagotavljanju osnovnih informacij sledijo postopku iz Priloge I.

Države članice zagotovijo pisno odobritev rezultatov raziskovanj, za katera so odgovorne, po zaključku procesa validacije podatkov, kakor je določeno v točki 5.2 Priloge I, v obdobju, ki ni daljše od enega meseca.

Države članice odobrijo metodologijo zbiranja podatkov in preverijo njihovo verodostojnost, vključno z osnovnimi informacijami, ki jih zagotovi Komisija (Eurostat).

Člen 5

Posredovanje osnovnih informacij

1. Države članice posredujejo osnovne informacije, navedene v Prilogi I, Komisiji (Eurostatu) v skladu z obstoječimi določbami Skupnosti o posredovanju podatkov.

2. Osnovne informacije, navedene v Prilogi I, se posredujejo v tehničnem formatu v rokih, določenih v navedeni prilogi.

3. Kadar Komisija (Eurostat) pošlje državam članicam osnovne informacije, jim posreduje tudi opis metode, s katero lahko države članice preverijo verodostojnost.

Člen 6

Statistične enote

1. Osnovne informacije, navedene v Prilogi I, se pridobijo od statističnih enot, opredeljenih v Uredbi Sveta (EGS) št. 696/93 ( 10 ), ali iz drugih virov, od katerih se dobijo podatki, ki ustrezajo zahtevam glede kakovosti iz točke 5.1 Priloge I. Vsaka država članica ob posredovanju podatkov Komisiji sporoči vrsto statistične enote ali vira.

2. Statistične enote, ki jih države članice pozovejo, da zagotovijo podatke ali sodelujejo pri zbiranju podatkov, omogočijo spremljanje dejansko zaračunanih cen in podajo resnične in popolne informacije v času, ko se le-te zahtevajo.

Člen 7

Merila in nadzor kakovosti

1. Komisija (Eurostat) in države članice oblikujejo sistem za nadzor kakovosti na podlagi poročil in presoj, kakor je določeno v točki 5.3 Priloge I.

2. Države članice zagotovijo Komisiji (Eurostatu) na njeno (njegovo) zahtevo vse informacije, potrebne za vrednotenje kakovosti osnovnih informacij, navedenih v Prilogi I.

Države članice zagotovijo Komisiji (Eurostatu) tudi vse podrobnosti o kakršnih koli naknadnih spremembah uporabljenih metod in morebitnih odstopanjih od metodološkega priročnika, kakor je določen v Prilogi I, ter razloge zanje.

3. Države članice zagotovijo Komisiji (Eurostatu) poročila o kakovosti raziskovanj, za katera so odgovorne, kakor je določeno v oddelku 5 Priloge I.

4. Skupna merila, ki so podlaga za kontrolo kakovosti, in struktura poročil o kakovosti, kakor so določena v točki 5.3 Priloge I, se določijo v skladu z regulativnim postopkom s pregledom, določenim v členu 11(3).

Člen 8

Periodičnost

Komisija (Eurostat) izračuna PKM za vsako koledarsko leto.

Člen 9

Diseminacija

1. Komisija (Eurostat) objavi končne letne rezultate najpozneje 36 mesecev po koncu referenčnega leta.

Objava temelji na podatkih, ki so Komisiji (Eurostatu) na voljo najpozneje tri mesece pred dnem objave.

Ta odstavek nikakor ne vpliva na pravico Komisije (Eurostata) do objave predhodnih rezultatov prej kot 36 mesecev pred koncem referenčnega leta. Komisija (Eurostat) te rezultate objavi, med drugim na svoji spletni strani.

2. Rezultati, ki jih Komisija (Eurostat) objavi za vsako državo članico na agregatnih ravneh, vsebujejo vsaj naslednje:

(a) PKM na ravni BDP,

(b) PKM za dejansko individualno potrošnjo in izdatke zasebnih gospodinjstev za potrošnjo,

(c) indekse ravni cen glede na povprečje Skupnosti, in

(d) BDP, dejansko individualno potrošnjo in izdatke zasebnih gospodinjstev za potrošnjo ter ustrezne podatke na prebivalca v SKM.

3. Če se rezultati izračunajo za širšo skupino držav, se PKM držav članic kljub temu ohranijo v skladu z načelom nespremenljivosti.

4. Objavljene končne PKM se na splošno ne revidirajo.

Vendar pa se v primeru napak, ki jih zajema oddelek 10 Priloge I, popravljeni rezultati objavijo v skladu s postopkom iz navedenega oddelka.

Izjemne splošne revizije se izvedejo, če se zaradi sprememb konceptov, na katerih temelji ESA 95 in ki vplivajo na rezultate PKM, indeks obsega BDP za katero koli državo članico spremeni za več kot odstotno točko.

Člen 10

Korekcijski faktorji

Od držav članic se ne zahteva, da opravijo raziskovanja samo za določitev korekcijskih faktorjev, ki se uporabljajo za osebne prejemke in pokojnine uradnikov Skupnosti in drugih uslužbencev v skladu s Kadrovskimi predpisi.

Člen 11

Postopek v odboru

1. Komisiji pomaga Odbor za statistični program.

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb iz člena 8 Sklepa.

Rok iz člena 5(6) Sklepa 1999/468/ES je tri mesece.

3. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.

Člen 12

Izvedbeni ukrepi

1. Ukrepi, potrebni za izvajanje določb te uredbe, vključno z ukrepi za prilagajanje gospodarskim in tehničnim spremembam, se sprejmejo, v kolikor to ne pomeni nesorazmerno višjih stroškov za države članice, kakor je določeno v odstavkih 2 in 3.

2. Naslednji ukrepi, potrebni za izvajanje te uredbe, se sprejmejo v skladu z regulativnim postopkom iz člena 11(2):

(a) določitev minimalnih standardov za doseganje bistvene primerljivosti in reprezentativnosti podatkov, kakor je določeno v točkah 5.1 in 5.2 Priloge I;

(b) določitev natančnih zahtev glede metodologije, ki se bo uporabljala, kakor je določeno v Prilogi I; in

(c) priprava in prilagoditev podrobnih opisov vsebine osnovnih kategorij, pri čemer je zagotovljena skladnost z ESR 95 ali katerim koli naslednjim sistemom.

3. Naslednji ukrepi, namenjeni spreminjanju nebistvenih določb te uredbe, vključno z dopolnjevanjem le teh, se sprejmejo v skladu z regulativnim postopkom s pregledom iz člena 11(3):

(a) posodobitev opredelitve pojmov;

(b) prilagoditev seznama osnovnih kategorij (kakor je določeno v Prilogi II); in

(c) opredelitev kvalitativnih meril in strukture poročil o kakovosti, v skladu s členom 7(4).

Člen 13

Financiranje

1. Države članice od Komisije prejmejo finančni prispevek, ki znaša največ 70 % stroškov, upravičenih do subvencioniranja v skladu s pravili Komisije.

2. Višina tega finančnega prispevka se določi v letnem proračunskem postopku Evropske unije. Proračunski organ določi proračunska sredstva, ki so na voljo vsako leto.

Člen 14

Pregled in poročilo

Določbe te uredbe se pregledajo pet let po začetku veljavnosti te uredbe. Po potrebi se revidirajo na podlagi poročila in predloga Komisije, predloženih Evropskemu parlamentu in Svetu.

Člen 15

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

METODOLOGIJA

1. METODOLOŠKI PRIROČNIK IN DELOVNI PROGRAM

1.1 Komisija (Eurostat) bo v posvetovanju z državami članicami zagotovila metodološki priročnik, v katerem opiše metode, ki se uporabljajo v različnih fazah priprave PKM, vključno z metodami za oceno manjkajočih osnovnih informacij in za oceno manjkajočih paritet. Metodološki priročnik se bo revidiral po vsaki znatni spremembi metodologije. Uvedel bo lahko nove metode za izboljšanje kakovosti podatkov, znižanje stroškov ali zmanjšanje obremenitve za pošiljatelje podatkov.

1.2 Komisija (Eurostat) bo v posvetovanju z državami članicami vsako leto do 30. novembra pripravila letni delovni program za naslednje koledarsko leto, v katerem bo predstavila časovni razpored za opredelitev in zagotavljanje osnovnih informacij, potrebnih za navedeno leto.

1.3 Letni delovni načrt bo določil format za zagotavljanje podatkov, ki ga uporabijo države članice, in vse druge ukrepe, potrebne za izračun in objavo PKM.

1.4 Osnovne informacije, poslane v skladu s točko 1.2, se lahko revidirajo, vendar se bodo rezultati za referenčno leto izračunali iz informacij, ki se pošljejo glede na časovni razpored iz člena 9. Kadar informacije niso popolne ali na voljo do navedenega datuma, bo Komisija (Eurostat) ocenila manjkajoče osnovne informacije.

1.5 Če država članica ne posreduje popolnih osnovnih informacij, navede, zakaj informacije niso popolne, kdaj bo posredovala popolne informacije in, če je to primerno, druge vzroke, zakaj ne more zagotoviti popolnih informacij.

2. OSNOVNE INFORMACIJE

2.1 Osnovne informacije

V tej uredbi osnovne informacije v skladu s členoma 2 in 4 ter minimalna pogostnost pošiljanja novih podatkov zajemajo naslednje:







Osnovne informacije Minimalna pogostnost Izdatkovne uteži BDP (1) Letno Dejanske in pripisane najemnine (2) Letno Sredstva za zaposlene Letno Časovni prilagoditveni faktorji Letno Cene blaga in storitev široke potrošnje ter zadevni indikatorji reprezentativnosti 3 leta (3) Cene naložbene opreme 3 leta Cene gradbenih projektov 3 leta Prostorski prilagoditveni faktorji 6 let (1) Te uteži so skladne z najnižjo ravnjo razpoložljivih agregatov nacionalnih računov. Če zahtevan podatek ni na voljo, lahko država članica zagotovi najboljše ocene za manjkajoče postavke. (2) Kvantitativni pristop za vodenje števila stanovanj, kakor je opisan v metodološkem priročniku, se lahko uporabi namesto cenovnega pristopa v primerih, ko podatki o dejanskih najemninah niso na voljo ali so statistično nezanesljivi v smislu Uredbe (ES) št. 1722/2005. (3) Minimalna pogostnost se nanaša na zagotavljanje podatkov za določeno skupino izdelkov glede na menjajoči se ciklus raziskovanj.

2.2 Postopek za pridobivanje osnovnih informacij

Komisija (Eurostat) bo ob upoštevanju mnenj držav članic določila vire in pošiljatelje podatkov, ki se bodo uporabljali za vsako od zgornjih osnovnih informacij. Če Komisija (Eurostat) pridobi osnovne informacije od drugega pošiljatelja podatkov kot od države članice, je slednja oproščena obveznosti iz točk 5.1.4 do 5.1.13.

3. NACIONALNE POVPREČNE CENE

3.1 Ne glede na določbe iz člena 2(2) se lahko zbiranje podatkov omeji na eno ali več lokacij znotraj ekonomskega ozemlja. Takšni podatki se lahko uporabijo za izračun PKM pod pogojem, da so na voljo tudi ustrezni prostorski prilagoditveni faktorji. Ti prostorski prilagoditveni faktorji se bodo uporabili za prilagoditev podatkov raziskovanja na teh lokacijah podatkom, ki so reprezentativni za nacionalno povprečje.

3.2 Prostorski prilagoditveni faktorji se bodo poslali na ravni osnovnih kategorij. Ne smejo biti starejši od šest let v referenčnem obdobju raziskovanja.

4. LETNE POVPREČNE CENE

Ne glede na določbe iz člena 2(2) se lahko zbiranje podatkov omeji na določeno časovno obdobje. Takšni podatki se lahko uporabijo za izračun PKM pod pogojem, da so na voljo tudi ustrezni časovni prilagoditveni faktorji. Ti časovni prilagoditveni faktorji se bodo uporabili za prilagoditev podatkov raziskovanja v tem časovnem obdobju podatkom, ki so reprezentativni za letno povprečje.

5. KAKOVOST

5.1 Minimalni standardi za osnovne informacije

5.1.1 Seznam dobrin, ki je podlaga za zagotavljanje cen, bo oblikovan tako, da bo vseboval dobrine, katerih specifikacije omogočajo primerljivost med državami.

5.1.2 Seznam dobrin, ki je podlaga za zagotavljanje cen, bo oblikovan tako, da bo lahko vsaka država članica navedla za vsako osnovno kategorijo vsaj eno reprezentativno dobrino, za katero bo lahko zagotovila ceno vsaj ena izmed drugih držav.

5.1.3 Seznam dobrin se bo oblikoval tako, da se doseže najvišja možna praktična raven enake reprezentativnosti, ki kot minimum zahteva, da vsaka država zagotovi ceno ene reprezentativne dobrine za vsako osnovno kategorijo in da ceno za to reprezentativno dobrino zagotovi vsaj ena druga država.

5.1.4 Vsaka država članica bo zagotovila cene dobrin po specifikacijah s seznama dobrin.

5.1.5 Vsaka država članica bo zagotovila cene zadostnega števila dobrin znotraj vsake osnovne kategorije, ki so na voljo na njenem trgu, tudi če se morda ne štejejo za reprezentativne za navedeno osnovno kategorijo.

5.1.6 Vsaka država članica bo poslala cene vsaj ene reprezentativne dobrine znotraj vsake osnovne kategorije. Reprezentativne dobrine se bodo označile z indikatorji reprezentativnosti.

5.1.7 Vsaka država članica bo zbrala zadostno število cen za vsako dobrino, tako da se zagotovi zanesljiva povprečna cena na dobrino, pri čemer se upošteva struktura njenega trga.

5.1.8 Vrste prodajnih mest se bodo izbrale tako, da ustrezno odražajo domači vzorec potrošnje znotraj države članice glede na dobrino.

5.1.9 Prodajna mesta na lokaciji se bodo izbrala tako, da ustrezno odražajo vzorec potrošnje prebivalcev lokacije in razpoložljivost dobrin.

5.1.10 Vsaka država članica bo poslala Komisiji (Eurostatu) podatke o sredstvih za zaposlene za izbrane poklice v javni upravi (S 13), kakor je opredeljeno v ESR 95.

5.1.11 Vsaka država članica bo poslala Komisiji (Eurostatu) časovne prilagoditvene faktorje, ki omogočajo izračun PKM iz cen, ki so zbrane v določenem času in ustrezno odražajo letne povprečne cene.

5.1.12 Vsaka država članica bo poslala Komisiji (Eurostatu) prostorske prilagoditvene faktorje, ki omogočajo izračun PKM s cenami, ki so zbrane na določenih lokacijah in ustrezno odražajo nacionalne povprečne cene.

5.1.13 Vsaka država članica bo poslala Komisiji (Eurostatu) uteži, ki se nanašajo na vsako osnovno kategorijo, kakor so določene v Prilogi II, in odražajo strukturo izdatkov v državah članicah za referenčno leto.

5.2 Minimalni standardi za validacijo rezultatov raziskovanj cen

5.2.1 Vsaka država članica bo pred posredovanjem podatkov Komisiji (Eurostatu) preverila njihovo veljavnost na podlagi: — najvišjih in najnižjih cen, — povprečne cene in koeficienta variacije, — števila dobrin, za katere zagotavlja cene, na osnovno kategorijo, — števila reprezentativnih dobrin, za katere zagotavlja cene, na osnovno kategorijo, za katere so določene cene, in — števila cen, opazovanih na dobrino.

5.2.2 Komisija (Eurostat) bo poslala državam članicam elektronski pripomoček z algoritmi, ki so potrebni za namene točke 5.2.1.

5.2.3 Komisija (Eurostat) bo opravila pred dokončnim izračunom rezultatov raziskovanj ob sodelovanju držav članic validacijske kontrole na podlagi indikatorjev, ki vključujejo: Za vsako osnovno kategorijo: — število dobrin, za katere vsaka država zagotovi cene, — število dobrin, katerim vsaka država dodeli indikator reprezentativnosti, — indeks cen, — rezultate prejšnjih raziskovanj za isto osnovno kategorijo, in — indekse cen v PKM za vsako državo. Za vsako dobrino: — število cen, ki jih je opazovala vsaka država, in — koeficient variacije iz: — (i) povprečnih cen v nacionalnih valutah, (ii) indeksov cen v PKM, in (iii) indeksov cen v PKM za vsako državo.

5.2.4 Komisija (Eurostat) bo opravila pred dokončnim izračunom rezultatov PKM na agregatni ravni validacijske kontrole na podlagi indikatorjev, ki vključujejo: Na ravni skupnega BDP in njegovih glavnih agregatov: — skladnost izdatkovnih uteži BDP in ocen prebivalstva z objavljenimi podatki, — primerjavo indeksov obsega na prebivalca za tekoče in predhodne izračune, in — primerjavo indeksov ravni cen za tekoče in predhodne izračune. Na ravni vsake osnovne kategorije: — primerjavo strukture ponderacije BDP za tekoče in predhodne izračune, in — ocene manjkajočih podatkov, kjer je to ustrezno.

5.3 Poročanje in presoja

5.3.1 Vsaka država članica bo hranila dokumentacijo, ki vsebuje popoln opis načina izvajanja te uredbe. Ta dokumentacija bo na voljo Komisiji (Eurostatu) in drugim državam članicam.

5.3.2 Vsaka država članica bo dala svoj proces PKM v presojo Komisiji (Eurostatu) vsaj enkrat na šest let. V presojah, ki so letno načrtovane in vključene v letni delovni program, se bo preverila skladnost s to uredbo. Komisija (Eurostat) bo pripravila poročilo na osnovi presoj in ga objavila, med drugim na svoji spletni strani.

5.3.3 V skladu s členom 7(3) bodo odgovorne države članice poslale kmalu po vsakem raziskovanju drobnoprodajnih cen Komisiji (Eurostatu) poročilo z informacijami o izvedbi raziskovanja. Komisija (Eurostat) bo zagotovila vsaki državi članici povzetek teh poročil.

6. POSTOPEK RAZISKOVANJA DROBNOPRODAJNIH CEN

6.1 Države članice bodo izvedle raziskovanja cen v skladu z delovnim programom.

6.2 Za vsako raziskovanje bo Komisija (Eurostat) pripravila seznam dobrin za raziskovanje na podlagi predlogov, ki jih bo predložila vsaka država članica za vsako osnovno kategorijo.

6.3 Komisija (Eurostat) bo zagotovila skupaj s seznamom dobrin prevod vseh specifikacij vsakega seznama raziskovanja v vseh uradnih jezikih Evropske unije.

7. POSTOPEK IZRAČUNA

7.1 Izračun dvostranskih paritet na ravni osnovne kategorije

(a) Izračun večstranskih paritet Èltetò-Köves-Szulc (v nadaljevanju „EKS“) na ravni osnovne kategorije bo temeljil na matriki dvostranskih paritet za vsak par sodelujočih držav.

(b) Izračun dvostranskih paritet se bo opravil na podlagi opazovanih cen ustreznih dobrin in indikatorjev reprezentativnosti, ki so pripisani tem dobrinam.

(c) Povprečna cena za vsako dobrino, ugotovljena z raziskovanjem, se bo določila kot preprosta aritmetična sredina opazovanih cen za navedeno dobrino.

(d) Nacionalna letna povprečna cena se bo po potrebi ocenila na podlagi povprečne cene, ugotovljene z raziskovanjem, z uporabo ustreznih prostorskih in časovnih prilagoditvenih faktorjev.

(e) Razmerja prilagojenih povprečnih cen se bodo nato, kjer je mogoče, izračunala za dobrine in pare sodelujočih držav skupaj z njihovo obratno vrednostjo.

(f) Kjer je mogoče, se bo nato za vse pare sodelujočih držav izračunal PKM za osnovno kategorijo. Za vsak par sodelujočih držav se bodo PKM izračunali kot tehtana geometrična sredina: — geometrične sredine cenovnih razmerij dobrin, ki so označene kot reprezentativne za obe državi, — geometrične sredine cenovnih razmerij dobrin, ki so označene kot reprezentativne za prvo državo, ne pa za drugo, — geometrične sredine cenovnih razmerij dobrin, ki so označene kot reprezentativne za drugo državo, ne pa za prvo, ob uporabi uteži, ki odražajo relativno reprezentativnost vseh dobrin, za katere sta zagotovili cene obe državi.

7.2 Ocena manjkajočih dvostranskih paritet

Če se za katero koli osnovno kategorijo dvostranske PKM ne dajo izračunati, se bodo manjkajoče dvostranske PKM ocenile, kjer je mogoče, z uporabo standardnega postopka določanja geometričnega povprečja posrednih paritet prek tretjih držav. Če matrika dvostranskih PKM za osnovno kategorijo še vedno vsebuje kakršne koli manjkajoče vrednosti po tem postopku ocenjevanja, izračun večstranskih paritet EKS ne bo mogoč za države, za katere manjkajo dvostranske PKM. Takšne manjkajoče paritete EKS bo nato ocenila Komisija (Eurostat) z uporabo referenčnih PKM iz podobnih osnovnih kategorij ali po kakršni koli drugi ustrezni metodi ocenjevanja.

7.3 Izračun dvostranskih paritet na agregatnih ravneh

(a) Izračun dvostranskih paritet na določeni ravni agregacije nacionalnih računov se bo opravil z uporabo paritet EKS (glej točko 7.4) in izdatkovnih uteži BDP za ustrezne osnovne kategorije.

(b) Pariteta tipa Laspeyres se bo nato izračunala za izbrano raven agregacije kot aritmetična sredina paritet za ustrezne osnovne kategorije, pri čemer se bo tehtala z relativnimi odstotki (ali nominalnimi vrednostmi) druge države vsakega para sodelujočih držav.

(c) Pariteta tipa Paasche se bo nato izračunala za izbrano raven agregacije kot harmonična sredina paritet za ustrezne osnovne kategorije, pri čemer se bo tehtala z relativnimi odstotki (ali nominalnimi vrednostmi) prve države vsakega para sodelujočih držav.

(d) Pariteta tipa Fisher se bo nato izračunala za izbrano raven agregacije kot aritmetična sredina paritet tipa Laspeyres in Paasche, ugotovljenih za vsak par sodelujočih držav.

7.4 Izračun tranzitivnih večstranskih PKM

Izračun večstranskih tranzitivnih paritet se bo opravil na ravni osnovne kategorije ali na kateri koli ravni agregacije z uporabo postopka EKS na podlagi popolne matrike paritet tipa Fisher med vsakim parom sodelujočih držav na naslednji način:

pri čemer tEKSs pomeni pariteto EKS med državo s in državo t;

tFs pomeni pariteto tipa Fisher med državo s in državo t;

z pomeni število sodelujočih držav.

8. POSREDOVANJE

8.1 Komisija (Eurostat) bo poslala državam članicam predloge za elektronsko posredovanje osnovnih informacij, potrebnih za izračun PKM.

8.2 Države članice bodo zagotovile osnovne informacije Komisiji (Eurostatu) v skladu s temi predlogami.

9. OBJAVA

Poleg določb iz člena 9(2) lahko Komisija (Eurostat) objavi rezultate v podrobnejši obliki v posvetovanju z državami članicami.

10. POPRAVKI

10.1 Če država članica odkrije napako, bo nemudoma in na lastno pobudo poslala Komisiji (Eurostatu) pravilno osnovno informacijo. Poleg tega država članica obvesti Komisijo (Eurostat) o kakršni koli domnevno neustrezni uporabi postopka izračuna.

10.2 Ko država članica ali Komisija (Eurostat) ugotovi napako, bo Komisija (Eurostat) obvestila države članice in na novo izračunala PKM v enem mesecu.

10.3 Če odkrite napake povzročijo spremembo za najmanj 0,5 odstotne točke na ravni BDP na prebivalca, izraženega v PKM, za katero koli državo članico, bo Komisija (Eurostat) objavila popravke v najkrajšem času, razen če se takšne napake odkrijejo več kot tri mesece po objavi rezultatov.

10.4 V primeru napak bo odgovorni organ sprejel ukrepe za njihovo preprečitev v prihodnosti.

10.5 Revizije izdatkovnih uteži BDP ali ocen prebivalstva, ki se opravijo po 33 mesecih po koncu referenčnega leta za vrednosti, ne bodo zahtevale popravka rezultatov PKM.









PRILOGA II

▼M1

Osnovne kategorije, kot so opredeljene v členu 3(e)







Številka osnovne kategorije Opis COICOP (1) COPNI (2) COFOG (2) CPA 2008 (3) IZDATKI GOSPODINJSTEV ZA INDIVIDUALNO POTROŠNJO Hrana in brezalkoholne pijače Hrana Kruh in izdelki iz žita 1 Riž 01.1.1.1 2 Moka in drugi žitni izdelki 01.1.1.2 3 Kruh 01.1.1.3 4 Drugi pekovski izdelki 01.1.1.4 5 Pica, pita 01.1.1.5 6 Testenine in kuskus 01.1.1.6 7 Žitni kosmiči za zajtrk 01.1.1.7 8 Drugi žitni izdelki 01.1.1.8 Meso 9 Goveje in telečje meso 01.1.2.1 10 Svinjsko meso 01.1.2.2 11 Jagnjetina in kozje meso 01.1.2.3 12 Perutnina 01.1.2.4 13 Drugo meso 01.1.2.5 14 Užitna drobovina 01.1.2.6 15 Posušeno, slano ali prekajeno meso 01.1.2.7 16 Drugi mesni pripravki 01.1.2.8 Ribe in morski sadeži 17 Sveže ali ohlajene ribe 01.1.3.1 18 Zamrznjene ribe 01.1.3.2 19 Sveži ali ohlajeni morski sadeži 01.1.3.3 20 Zamrznjeni morski sadeži 01.1.3.4 21 Posušene, prekajene ali nasoljene ribe in morski sadeži 01.1.3.5 22 Druge konzervirane ali predelane ribe in pripravki iz morskih sadežev 01.1.3.6 Mleko, sir in jajca 23 Mleko, polnomastno, sveže 01.1.4.1 24 Mleko, posneto, sveže 01.1.4.2 25 Mleko, konzervirano 01.1.4.3 26 Jogurt 01.1.4.4 27 Sir in skuta 01.1.4.5 28 Drugi mlečni izdelki 01.1.4.6 29 Jajca 01.1.4.7 Olja in maščobe 30 Maslo 01.1.5.1 31 Margarina in druge rastlinske maščobe 01.1.5.2 32 Oljčno olje 01.1.5.3 33 Druga užitna olja 01.1.5.4 34 Druge užitne živalske maščobe 01.1.5.5 Sadje 35 Sveže ali ohlajeno sadje 01.1.6.1 36 Zamrznjeno sadje 01.1.6.2 37 Suho sadje in oreški 01.1.6.3 38 Konzervirano sadje in proizvodi iz sadja 01.1.6.4 Zelenjava 39 Sveža ali ohlajena zelenjava razen krompirja in drugih gomoljev 01.1.7.1 40 Zamrznjena zelenjava razen krompirja in drugih gomoljev 01.1.7.2 41 Sušena zelenjava, druga konzervirana ali predelana zelenjava 01.1.7.3 42 Krompir 01.1.7.4 43 Čips 01.1.7.5 44 Drugi gomolji in proizvodi iz gomoljnic 01.1.7.6 Sladkor, marmelada, med, čokolada in slaščice 45 Sladkor 01.1.8.1 46 Džemi, marmelade in med 01.1.8.2 47 Čokolada 01.1.8.3 48 Slaščice 01.1.8.4 49 Sladoled 01.1.8.5 50 Umetni nadomestki za sladkor 01.1.8.6 Drugi prehrambeni izdelki 51 Omake, začimbe 01.1.9.1 52 Sol, začimbe in kuharska zelišča 01.1.9.2 53 Hrana za dojenčke 01.1.9.3 54 Gotove jedi 01.1.9.4 55 Drugi prehrambeni izdelki 01.1.9.9 Brezalkoholne pijače Kava, čaj in kakav 56 Kava 01.2.1.1 57 Čaj 01.2.1.2 58 Kakav in čokolada v prahu 01.2.1.3 Mineralne vode, gazirane in negazirane brezalkoholne pijače, sadni in zelenjavni sokovi 59 Mineralna ali izvirska voda 01.2.2.1 60 Brezalkoholne pijače 01.2.2.2 61 Sadni in zelenjavni sokovi 01.2.2.3 Alkoholne pijače, tobak in narkotiki Alkoholne pijače Žgane pijače 62 Žgane pijače 02.1.1.0 Vino 63 Vino 02.1.2.0 Pivo 64 Pivo 02.1.3.0 Tobak Tobak 65 Tobak 02.2.0.0 Narkotiki Narkotiki 66 Narkotiki 02.3.0.0 Obleka in obutev Oblačila Tkanine 67 Tkanine 03.1.1.0 Oblačila 68 Oblačila za moške 03.1.2.1 69 Oblačila za ženske 03.1.2.2 70 Oblačila za dojenčke (0 do 2 leti) in otroke (3 do 13 let) 03.1.2.3 Druga oblačila in dodatki 71 Druga oblačila in dodatki 03.1.3.0 Čiščenje, popravilo in izposoja oblačil 72 Čiščenje, popravilo in izposoja oblačil 03.1.4.0 Obutev Čevlji in druga obutev 73 Obutev za moške 03.2.1.1 74 Obutev za ženske 03.2.1.2 75 Obutev za dojenčke in otroke 03.2.1.3 Popravilo in izposoja obutve 76 Popravilo in izposoja obutve 03.2.2.0 Stanovanje, voda, elektrika, plin in drugo gorivo Dejanske najemnine za stanovanje Dejanske najemnine za stanovanje 77 Dejanske najemnine za stanovanje 04.1.0.0 Pripisane najemnine za stanovanje Pripisane najemnine za stanovanje 78 Pripisane najemnine za stanovanje 04.2.0.0 Vzdrževanje in popravilo stanovanja Materiali za vzdrževanje in popravilo stanovanja 79 Materiali za vzdrževanje in popravilo stanovanja 04.3.1.0 Druge storitve za vzdrževanje in popravilo stanovanja 80 Druge storitve za vzdrževanje in popravilo stanovanja 04.3.2.0 Oskrba z vodo in razne storitve v zvezi s stanovanjem Oskrba z vodo 81 Oskrba z vodo 04.4.1.0 Zbiranje odpadkov 82 Zbiranje odpadkov 04.4.2.0 Kanalščina 83 Kanalščina 04.4.3.0 Druge storitve za stanovanje 84 Druge storitve za stanovanje 04.4.4.0 Elektrika, plin in drugo gorivo Električna energija 85 Električna energija 04.5.1.0 Plin 86 Zemeljski plin in mestni plin 04.5.2.1 87 Utekočinjeni ogljikovodiki (butan, propan itd.) 04.5.2.2 Tekoča goriva 88 Tekoča goriva 04.5.3.0 Trdna goriva 89 Trdna goriva 04.5.4.0 Toplotna energija 90 Toplotna energija 04.5.5.0 Stanovanjska in gospodinjska oprema ter redno vzdrževanje gospodinjstva Pohištvo in oprema, preproge in druge talne obloge Pohištvo in oprema 91 Gospodinjsko pohištvo 05.1.1.1 92 Vrtno pohištvo 05.1.1.2 93 Oprema za razsvetljavo 05.1.1.3 94 Drugo pohištvo in stanovanjska oprema 05.1.1.9 Preproge in druge talne obloge 95 Preproge in druge talne obloge 05.1.2.0 Popravilo pohištva, stanovanjske opreme in talnih oblog 96 Popravilo pohištva, stanovanjske opreme in talnih oblog 05.1.3.0 Tekstilni izdelki za gospodinjstvo Tekstilni izdelki za gospodinjstvo 97 Tkanine za notranjo opremo in zavese 05.2.0.1 98 Posteljno perilo 05.2.0.2 99 Namizno in kopalniško perilo 05.2.0.3 100 Popravilo tekstilnih izdelkov za gospodinjstvo 05.2.0.4 101 Drug gospodinjski tekstil 05.2.0.9 Gospodinjski aparati Veliki električni ali neelektrični gospodinjski aparati 102 Hladilniki, zamrzovalniki ter kombinirani hladilniki in zamrzovalniki 05.3.1.1 103 Pralni, sušilni in pomivalni stroji 05.3.1.2 104 Štedilniki 05.3.1.3 105 Grelniki, klimatske naprave 05.3.1.4 106 Oprema za čiščenje 05.3.1.5 107 Drugi večji gospodinjski aparati 05.3.1.9 Mali električni gospodinjski aparati 108 Mali električni gospodinjski aparati 05.3.2.0 Popravilo gospodinjskih aparatov 109 Popravilo gospodinjskih aparatov 05.3.3.0 Steklenina, namizni pribor in gospodinjski pripomočki Steklenina, namizni pribor in gospodinjski pripomočki 110 Steklenina, kristalni izdelki, keramični izdelki in porcelan 05.4.0.1 111 Jedilni pribor, srebrni jedilni pribor 05.4.0.2 112 Neelektrični kuhinjski pripomočki in izdelki 05.4.0.3 113 Popravilo steklenine, namizni pribor in gospodinjski pripomočki 05.4.0.4 Orodje in pripomočki za hišo in vrt Večje orodje in oprema 114 Večje orodje in oprema 05.5.1.0 Manjše orodje in različni dodatki 115 Manjše orodje in različni dodatki 05.5.2.0 Blago in storitve za redno vzdrževanje gospodinjstva Potrošni material za gospodinjstvo 116 Izdelki za čiščenje in vzdrževanje 05.6.1.1 117 Drugi majhni potrošni gospodinjski izdelki 05.6.1.2 Storitve za dom in gospodinjstvo 118 Gospodinjske storitve, ki jih zagotavlja plačano osebje 05.6.2.1 119 Storitve čiščenja 05.6.2.2 120 Najem pohištva in opreme 05.6.2.3 121 Druge storitve za dom in gospodinjstvo 05.6.2.9 Zdravstvo – gospodinjstva Medicinski izdelki, pripomočki in oprema Farmacevtski izdelki 122 Farmacevtski izdelki 06.1.1.0 Drugi medicinski izdelki 123 Drugi medicinski izdelki 06.1.2.0 Terapevtski pripomočki in oprema 124 Terapevtski pripomočki in oprema 06.1.3.0 Ambulantne storitve Zdravstvene storitve 125 Zdravstvene storitve 06.2.1.0 Zobozdravstvene storitve 126 Zobozdravstvene storitve 06.2.2.0 Paramedicinske storitve 127 Paramedicinske storitve 06.2.3.0 Storitve bolnišnic Storitve bolnišnic 128 Splošne bolnišnice 06.3.0.1 129 Bolnišnice za duševno zdravje in zdravljenje odvisnosti 06.3.0.2 130 Specialistične bolnišnice 06.3.0.3 131 Domovi za bolniško nego in socialno-varstveni domovi 06.3.0.4 Prevoz Nakup vozil Avtomobili 132 Novi avtomobili 07.1.1.1 133 Rabljeni avtomobili 07.1.1.2 Motorna kolesa 134 Motorna kolesa 07.1.2.0 Kolesa 135 Kolesa 07.1.3.0 Vprežna vozila 136 Vprežna vozila 07.1.4.0 Uporaba osebnih vozil Rezervni deli in dodatki za osebna vozila 137 Pnevmatike 07.2.1.1 138 Rezervni deli za osebna vozila 07.2.1.2 139 Dodatki za osebna vozila 07.2.1.3 Goriva in maziva za osebna vozila 140 Dizelsko gorivo 07.2.2.1 141 Bencin 07.2.2.2 142 Druga goriva za osebna vozila 07.2.2.3 143 Maziva 07.2.2.4 Vzdrževanje in popravilo osebnih vozil 144 Vzdrževanje in popravilo osebnih vozil 07.2.3.0 Druge storitve v zvezi z osebnimi vozili 145 Druge storitve v zvezi z osebnimi vozili 07.2.4.0 Storitve prevoza Železniški potniški prevoz 146 Potniški prevoz z vlakom 07.3.1.1 147 Potniški prevoz s podzemno železnico in tramvajem 07.3.1.2 Cestni potniški prevoz 148 Potniški prevoz z avtobusom 07.3.2.1 149 Potniški prevoz s taksijem in najetim avtomobilom s šoferjem 07.3.2.2 Letalski potniški prevoz 150 Letalski potniški prevoz 07.3.3.0 Potniški prevoz po morju in celinskih plovnih poteh 151 Potniški prevoz po morju in celinskih plovnih poteh 07.3.4.0 Kombinirani potniški prevoz 152 Kombinirani potniški prevoz 07.3.5.0 Drugi stroški prevoznih storitev 153 Drugi stroški prevoznih storitev 07.3.6.0 Komunikacije Poštne storitve Poštne storitve 154 Poštne storitve 08.1.0.0 Telefonske in telefaks naprave Telefonske in telefaks naprave 155 Telefonske in telefaks naprave 08.2.0.0 Telefonske in telefaks storitve Telefonske in telefaks storitve 156 Storitve telefonije po vodih 08.3.0.1 157 Storitve brezžične telefonije 08.3.0.2 158 Storitve za dostop do interneta 08.3.0.3 159 Povezane telekomunikacijske storitve 08.3.0.4 160 Druge storitve posredovanja informacij 08.3.0.5 Rekreacija in kultura – gospodinjstva Avdiovizualna in fotografska oprema ter oprema za obdelavo podatkov Oprema za sprejemanje, snemanje ter reprodukcijo zvoka in slike 161 Oprema za sprejemanje, snemanje ter reprodukcijo zvoka in slike 09.1.1.1 162 Oprema za sprejemanje, snemanje ter reprodukcijo zvoka in slike 09.1.1.2 163 Prenosne naprave zvoka in slike 09.1.1.3 164 Druga oprema za sprejemanje, snemanje ter reprodukcijo zvoka in slike 09.1.1.9 Fotografska in kinematografska oprema ter optični instrumenti 165 Fotografska in kinematografska oprema ter optični instrumenti 09.1.2.0 Oprema za obdelavo podatkov 166 Osebni računalniki 09.1.3.1 167 Dodatki za opremo za obdelavo podatkov 09.1.3.2 168 Programska oprema 09.1.3.3 169 Kalkulatorji in druga oprema za obdelavo podatkov 09.1.3.4 Snemalni mediji za sliko in zvok 170 Posneti mediji za sliko in zvok 09.1.4.1 171 Prazni mediji za sliko in zvok 09.1.4.2 172 Drugi mediji za sliko in zvok 09.1.4.9 Popravilo avdiovizualne, fotografske opreme ter opreme za obdelavo podatkov 173 Popravilo avdiovizualne, fotografske opreme ter opreme za obdelavo podatkov 09.1.5.0 Drugo večje trajno potrošno blago za rekreacijo in kulturo Večje trajno potrošno blago za dejavnosti rekreacije na prostem 174 Večje trajno potrošno blago za dejavnosti rekreacije na prostem 09.2.1.0 Glasbila in večje trajno potrošno blago za dejavnosti rekreacije v zaprtih prostorih 175 Glasbila in večje trajno potrošno blago za dejavnosti rekreacije v zaprtih prostorih 09.2.2.0 Vzdrževanje in popravilo drugega večjega trajnega potrošnega blaga za rekreacijo in kulturo 176 Vzdrževanje in popravilo drugega večjega trajnega potrošnega blaga za rekreacijo in kulturo 09.2.3.0 Drugi predmeti in oprema za rekreacijo, vrtove in hišne živali Igre, igrače in hobiji 177 Igre in hobiji 09.3.1.1 178 Igrače in izdelki za praznovanje 09.3.1.2 Oprema za šport, taborjenje in rekreacijo na prostem 179 Oprema za šport, taborjenje in rekreacijo na prostem 09.3.2.0 Vrtnarstvo, rastline in cvetje 180 Izdelki za vrt 09.3.3.1 181 Rastline in cvetje 09.3.3.2 Domače hišne živali in proizvodi za njih 182 Domače hišne živali in proizvodi za njih 09.3.4.0 Veterinarske in druge storitve za domače hišne živali 183 Veterinarske in druge storitve za domače hišne živali 09.3.5.0 Storitve za rekreacijo in kulturne storitve Storitve za rekreacijo in šport 184 Storitve za rekreacijo in šport 09.4.1.0 Kulturne storitve 185 Kinematografi, gledališča, koncerti 09.4.2.1 186 Muzeji, knjižnice, živalski vrtovi 09.4.2.2 187 Naročnine na televizijo in radio 09.4.2.3 188 Najem opreme in dodatkov za kulturo 09.4.2.4 189 Fotografske storitve 09.4.2.5 190 Druge kulturne storitve 09.4.2.9 Igre na srečo 191 Igre na srečo 09.4.3.0 Časopisi, knjige in pisalne potrebščine Knjige 192 Knjige 09.5.1.0 Časopisi in periodični tisk 193 Časopisi 09.5.2.1 194 Revije in periodični tisk 09.5.2.2 Razne tiskovine 195 Razne tiskovine 09.5.3.0 Pisalne potrebščine in pribor za risanje 196 Pisalne potrebščine in pribor za risanje 09.5.4.0 Počitnice v paketu Počitnice v paketu 197 Počitnice v paketu 09.6.0.0 Izobraževanje – gospodinjstva Izobraževanje – gospodinjstva Izobraževanje – gospodinjstva 198 Izobraževanje – gospodinjstva 10.0.0.0 Gostinske in nastanitvene storitve Storitve priprave in dostave hrane Restavracije, kavarne in podobno 199 Restavracije, kavarne in plesni klubi 11.1.1.1 200 Storitve hitre prehrane in storitve hrane za s sabo 11.1.1.2 Menze 201 Menze 11.1.2.0 Nastanitvene storitve Nastanitvene storitve 202 Hoteli, moteli, gostišča in podobne nastanitvene storitve 11.2.0.1 203 Storitve počitniških centrov, kampov, mladinskih domov in podobnih nastanitvenih obratov 11.2.0.2 204 Nastanitvene storitve drugih obratov 11.2.0.3 Raznovrstno blago in storitve Osebna nega Frizerski saloni in saloni za osebno nego 205 Frizerske storitve za moške in otroke 12.1.1.1 206 Frizerske storitve za ženske 12.1.1.2 207 Storitve za osebno nego 12.1.1.3 Električni aparati za osebno nego 208 Električni aparati za osebno nego 12.1.2.0 Drugi aparati in izdelki za osebno nego 209 Neelektrične naprave 12.1.3.1 210 Izdelki za osebno higieno in dobro počutje, ezoterični izdelki in izdelki za lepotno nego 12.1.3.2 Prostitucija Prostitucija 211 Prostitucija 12.2.0.0 Predmeti za osebno rabo, d. n. Nakit in ure 212 Nakit 12.3.1.1 213 Ure 12.3.1.2 214 Popravilo nakita in ur 12.3.1.3 Drugi predmeti za osebno rabo 215 Drugi predmeti za osebno rabo 12.3.2.0 Socialno varstvo Socialno varstvo 216 Socialno varstvo 12.4.0.0 Zavarovanje Življenjsko zavarovanje 217 Življenjsko zavarovanje 12.5.1.0 Stanovanjsko zavarovanje 218 Stanovanjsko zavarovanje 12.5.2.0 Zdravstveno zavarovanje 219 Zdravstveno zavarovanje 12.5.3.0 Zavarovanje, povezano s prevozom 220 Zavarovanje, povezano s prevozom 12.5.4.0 Druge vrste zavarovanja 221 Druge vrste zavarovanja 12.5.5.0 Finančne storitve, d. n. PMSFP 222 PMSFP 12.6.1.0 Druge finančne storitve, d. n. 223 Druge finančne storitve, d. n. 12.6.2.0 Druge storitve, d. n. Druge storitve, d. n. 224 Druge storitve, d. n. 12.7.0.0 Neto nakupi v tujini Neto nakupi v tujini Neto nakupi v tujini 225 Neto nakupi v tujini IZDATKI NEPRIDOBITNIH INSTITUCIJ, KI OPRAVLJAJO STORITVE ZA GOSPODINJSTVA (NPISG), ZA INDIVIDUALNO POTROŠNJO Stanovanja – NPISG Stanovanja – NPISG Stanovanja – NPISG 226 Stanovanja – NPISG 01 Zdravstvo – NPISG Zdravstvo – NPISG Zdravstvo – NPISG 227 Zdravstvo – NPISG 02 Rekreacija in kultura – NPISG Rekreacija in kultura – NPISG Rekreacija in kultura – NPISG 228 Rekreacija in kultura – NPISG 03 Izobraževanje – NPISG Izobraževanje – NPISG Izobraževanje – NPISG 229 Izobraževanje – NPISG 04 Socialno varstvo– NPISG Socialno varstvo – NPISG Socialno varstvo – NPISG 230 Socialno varstvo – NPISG 05 Druge storitve – NPISG Druge storitve – NPISG Druge storitve – NPISG 231 Druge storitve – NPISG od 06 do 09 IZDATKI DRŽAVE ZA INDIVIDUALNO POTROŠNJO Stanovanja – država Stanovanja – država Stanovanja – država 232 Stanovanja – država 10.6.0 Zdravstvo – država Zdravstvo – država Zdravstvo – država 233 Zdravstvo – država 07 Rekreacija in kultura – država Rekreacija in kultura – država Rekreacija in kultura – država 234 Rekreacija in kultura – država 08 Izobraževanje – država Izobraževanje – država Izobraževanje – država 235 Izobraževanje – država 09 Socialno varstvo – država Socialno varstvo – država Socialno varstvo – država 236 Socialno varstvo – država 10 razen 10.6 IZDATKI DRŽAVE ZA KOLEKTIVNO POTROŠNJO Izdatki države za kolektivno potrošnjo Izdatki države za kolektivno potrošnjo Izdatki države za kolektivno potrošnjo 237 Sredstva za zaposlene (kolektivne storitve) 238 Vmesna potrošnja 239 Bruto poslovni presežek 240 Neto davki na proizvodnjo 241 Prihodki od prodaje BRUTO INVESTICIJE Bruto investicije v osnovna sredstva Stroji in naprave Kovinski izdelki in naprave 242 Kovinski izdelki, razen strojev in naprav (CPA 25 razen 25.4) 25 razen 25.4 243 Informacijske in komunikacijske naprave (CPA 26.1, 26.2 in 26.3) od 26.1 do 26.3 244 Drugi elektronski in optični izdelki (CPA od 26.4 do 26.8) od 26.4 do 26.8 245 Električne naprave (CPA 27) 27 246 Stroji in oprema za splošne namene (CPA 28.1 in 28.2) 28.1 in 28.2 247 Stroji in naprave za posebne namene [CPA od 28.3 do 28.9] od 28.3 do 28.9 Vozila in plovila 248 Motorna vozila, prikolice in polprikolice (CPA 29) 29 249 Druga vozila in plovila (CPA 30) 30 Gradbeni objekti Stanovanjske stavbe 250 Stanovanjske stavbe (CPA 41) 41 Nestanovanjske stavbe 251 Nestanovanjske stavbe (CPA 41) 41 Gradnja inženirskih objektov 252 Gradnja inženirskih objektov (CPA 42) 42 Drugi proizvodi Drugi proizvodi 253 Pohištvo in drugi proizvodi predelovalnih dejavnosti (CPA 31 in 32) 31 in 32 254 Računalniška programska oprema (CPA 58.2 in 62.01) 58.2 in 62.01 255 Drugi proizvodi, d. n. ostalo Spremembe zalog Spremembe zalog Spremembe zalog 256 Spremembe zalog Pridobitve manj odtujitve vrednostnih predmetov Pridobitve manj odtujitve vrednostnih predmetov Pridobitve manj odtujitve vrednostnih predmetov 257 Pridobitve manj odtujitve vrednostnih predmetov SALDO IZVOZA IN UVOZA Saldo izvoza in uvoza Saldo izvoza in uvoza Saldo izvoza in uvoza 258 Saldo izvoza in uvoza (1) Nadaljnja razčlenitev COICOP, kot je opredeljena v poglavju 23 Priloge A k Uredbi (ES) št. 549/2013. (2) Kot je opredeljeno v poglavju 23 Priloge A k Uredbi (ES) št. 549/2013. (3) Kot je opredeljeno v Uredbi Komisije (ES) št. 1209/2014.